Fichu

Fichu (av et fransk ord for 'å slenge, kaste', uttales omtrent fisj'y) er et kvinnelig motetilbehør på 1700- og 1800-tallet Artikkelen «Fichu» i Store norske leksikon. Det var formet som et tynt sjal som dekket brystet og halsen da det var vanlig med kjoler og livstykker med stor utringning (halsutskjæring). 

Plagget var opprinnelig et avlangt tøystykke, eller et kvadratisk brettet i trekant, som ble lagt rundt halsen og skuldrene. Utover på 1800-tallet fikk fichuen ulike fasonger, fra store sjalstyper som dekket skuldrene og ble lagt i kryss over brystet, til smalere krageformer som falt ned langs fronten og ryggen på kjolen. Fichuer ble lagd av lette materialer som batist og silke. 

 Se også 
 Sjal
 Halstørkle
 Referanser 

 Eksterne lenker 


Kategori:Drakttilbehør
Kategori:Klesplagg
Kategori:Historiske klær